
Ministru kabineta noteikumi Nr. 848
Rīgā 2025. gada 22. decembrī (prot. Nr. 53 90. §)
Grozījumi Ministru kabineta 2009. gada 22. decembra noteikumos Nr. 1609 "Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību"
Izdoti saskaņā ar Valsts sociālo pabalstu likuma 7.panta trešo daļu,
15.panta pirmo daļu, 16.panta pirmo daļu un 17.panta pirmo un otro daļu
· 1. Izdarīt Ministru kabineta 2009. gada 22. decembra noteikumos Nr. 1609 "Noteikumi par bērna kopšanas pabalsta un piemaksas pie bērna kopšanas pabalsta un vecāku pabalsta par dvīņiem vai vairākiem vienās dzemdībās dzimušiem bērniem apmēru, tā pārskatīšanas kārtību un pabalsta un piemaksas piešķiršanas un izmaksas kārtību" (Latvijas Vēstnesis, 2009, 204. nr.; 2010, 77. nr.; 2012, 185. nr.; 2013, 148., 231. nr.; 2020, 96D. nr.) šādus grozījumus:
· 1.1. izteikt 2. punktu šādā redakcijā:
· "2. Pabalsta apmērs ir 35 procentu apmērā (noapaļots līdz pilniem euro) no Centrālās statistikas pārvaldes publicētās minimālo ienākumu mediānas uz vienu ekvivalento patērētāju mēnesī. Pabalsta apmēru pārrēķina katru otro gadu 1. janvārī, ņemot vērā aktuālo ienākumu mediānu. Ja pārrēķina gadā piemērojamā ienākumu mediāna nemainās vai samazinās, pabalsta apmērs paliek iepriekš noteiktajā apmērā.";
· 1.2. izteikt 3. punktu šādā redakcijā:
· "3. Piemaksas apmērs mēnesī personai, kura kopj dvīņus vai vairākus vienās dzemdībās dzimušus bērnus vecumā līdz pusotram gadam, par katru nākamo bērnu (papildus pabalsta pamatapmēram vai vecāku pabalsta apmēram) ir vienāds ar pabalsta apmēru personai, kura kopj bērnu vecumā līdz pusotram gadam.";
· 1.3. izteikt 4. punktu šādā redakcijā:
· "4. Pabalsta un piemaksas apmēru pēc labklājības ministra ierosinājuma pārskata Ministru kabinets, izvērtējot ekonomisko situāciju valstī, kā arī ņemot vērā valsts budžeta iespējas un Centrālās statistikas pārvaldes noteikto aktuālo minimālo ienākumu mediānu uz vienu ekvivalento patērētāju mēnesī.";
· 1.4. izteikt 5. punktu šādā redakcijā:
· "5. Lai saņemtu pabalstu, pabalstu un piemaksu vai piemaksu, tā pieprasītājs iesniedz Valsts sociālās apdrošināšanas aģentūrā pieprasījumu par pabalsta, pabalsta un piemaksas vai piemaksas piešķiršanu, norādot šādas ziņas:
· 5.1. pabalsta pieprasītāja:
· 5.1.1. vārds, uzvārds;
· 5.1.2. personas kods;
· 5.1.3. tālruņa numurs, elektroniskā pasta adrese vai oficiālā elektroniskā adrese (ja personai ir aktivizēts oficiālās elektroniskās adreses konts);
· 5.1.4. kredītiestādes vai pasta norēķinu sistēmas konta numurs;
· 5.2. pieprasītā pabalsta veids (bērna kopšanas pabalsts, piemaksa pie bērna kopšanas pabalsta vai vecāku pabalsts par dvīņiem vai vairākiem vienās dzemdībās dzimušiem bērniem);
· 5.3. bērna:
· 5.3.1. vārds, uzvārds;
· 5.3.2. personas kods;
· 5.4. ja kādam no bērna vecākiem vai citai personai, kas pieprasa pabalstu, dzīvesvieta ir bijusi vai ir citā Eiropas Ekonomikas zonas dalībvalstī vai attiecīgā persona ir bijusi vai ir nodarbināta citā Eiropas Ekonomikas zonas dalībvalstī, par minēto personu norāda šādas ziņas:
· 5.4.1. vārds, uzvārds;
· 5.4.2. personas kods;
· 5.4.3. faktiskās dzīvesvietas adrese citā Eiropas Ekonomikas zonas dalībvalstī;
· 5.4.4. nodarbinātības valsts un darba devēja nosaukums un adrese;
· 5.4.5. nodarbinātības sākuma un beigu datums;
· 5.4.6. citā Eiropas Ekonomikas zonas dalībvalstī saņemtie slimības, maternitātes un bezdarbnieka pabalsti un pensija, norādot saņemšanas laikposmu;
· 5.4.7. citā Eiropas Ekonomikas zonas dalībvalstī saņemtie pabalsti par bērnu vai bērniem, norādot saņemšanas laikposmu;
· 5.4.8. citā Eiropas Ekonomikas zonas dalībvalstī piešķirtais identifikācijas vai sociālās apdrošināšanas numurs.";
· 1.5. izteikt 5.1 punktu šādā redakcijā:
· "5.1 Šo noteikumu 5. punktā minēto pieprasījumu Valsts sociālās apdrošināšanas aģentūrā var iesniegt vienā no šādiem veidiem:
· 5.11. izmantojot vienotajā valsts un pašvaldību pakalpojumu portālā www.latvija.gov.lv pieejamo elektronisko pakalpojumu;
· 5.12. sagatavojot pieprasījumu brīvā formā vai aizpildot Valsts sociālās apdrošināšanas aģentūras tīmekļvietnē www.vsaa.gov.lv ievietoto veidlapu un nosūtot to elektroniski, parakstītu ar drošu elektronisko parakstu, vai pa pastu vai iesniedzot klātienē jebkurā Valsts sociālās apdrošināšanas aģentūras nodaļā.";
· 1.6. svītrot 16.7 punktu;
· 1.7. papildināt ar 16.8 punktu šādā redakcijā:
· "16.8 Par bērniem, kuri dzimuši līdz 2026. gada 2. novembrim (ieskaitot), izmaksā:
· 16.81. pabalstu personai, kura kopj bērnu vecumā no pusotra gada līdz diviem gadiem, – 42,69 euro mēnesī;
· 16.82. piemaksu personai, kura kopj dvīņus vai vairākus vienās dzemdībās dzimušus bērnus vecumā no pusotra gada līdz diviem gadiem, – 42,69 euro mēnesī par katru nākamo bērnu (papildus pabalsta pamatapmēram vai vecāku pabalsta apmēram)."
· 2. Noteikumi stājas spēkā 2026. gada 1. janvārī.

